Ehdotus neuvoston asetukseksi (EY) Euroopan yhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1997 ja 15 päivän kesäkuuta 2001 väliseksi ajaksi laaditun pöytäkirjan tekemisestä /* KOM/97/0395 lopull. - CNS 97/0205 */



Virallinen lehti nro C 269 , 05/09/1997 s. 0008



Ehdotus Neuvoston asetukseksi (EY) Euroopan yhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1997 ja 15 päivän kesäkuuta 2001 väliseksi ajaksi laaditun pöytäkirjan tekemisestä (97/C 269/06) KOM(97) 395 lopull. - 97/0205(CNS) (Komission esittämä 23 päivänä heinäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan yhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyn sopimuksen mukaisesti sopimuspuolet ovat neuvotelleet sopimukseen tehtävistä muutoksista tai lisäyksistä siihen liitetyn pöytäkirjan soveltamisajan päättyessä, näiden neuvottelujen tuloksena parafoitiin 4 päivänä kesäkuuta 1997 uusi pöytäkirja, jolla vahvistettiin edellä mainitun sopimuksen edellyttämät kalastusmahdollisuudet ja taloudellinen korvaus 16 päivästä kesäkuuta 1997 15 päivään kesäkuuta 2001, mainitun pöytäkirjan hyväksyminen on yhteisön edun mukaista, ja on tärkeää määritellä kalastusmahdollisuuksien jakautuminen jäsenvaltioiden kesken sillä perusteella, miten perinteisen kalastuksen mahdollisuudet jakautuvat kalastussopimuksen mukaisesti, ON ANTANUT TÄMÄN ASETUKSEN: 1 artikla Hyväksytään Euroopan yhteisön puolesta Euroopan yhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1997 ja 15 päivän kesäkuuta 2001 väliseksi ajaksi tehdyn pöytäkirjan väliaikaista soveltamista koskeva pöytäkirja. Pöytäkirja on tämän päätöksen liitteenä. 2 artikla Pöytäkirjassa vahvistetut kalastusmahdollisuudet jakautuvat jäsenvaltioiden kesken seuraavalla tavalla: a) katkaravun pyynti: >TAULUKON PAIKKA> b) pääjalkaisten/kalan pyynti: >TAULUKON PAIKKA> Jos näiden valtioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaisuudessaan, komissio voi ottaa huomioon minkä tahansa muun jäsenvaltion lisenssihakemukset. 3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa pöytäkirja yhteisöä sitovasti. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Euroopan yhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1997 ja 15 päivän kesäkuuta 2001 väliseksi ajaksi tehty PÖYTÄKIRJA 1 artikla Vahvistetaan sopimuksen 4 artiklan mukaisesti myönnetyt kalastusmahdollisuudet 16 päivästä kesäkuuta 1997 alkaen neljän vuoden ajaksi seuraavasti: 1. a) katkaravun pakastustroolarit: 9 600 bruttorekisteritonnia (brt) vuodessa, b) pakastustroolarit, kalaa ja pääjalkaisia pyytävät troolarit: 3 000 bruttorekisteritonnia (brt) vuodessa; 2. nuottaa käyttävät tonnikalan pakastusalukset: 37 alusta, 3. vapapyydyksiä käyttävät tonnikala-alukset ja pintasiima-alukset: 52 alusta. 2 artikla 1. Sopimuksen 9 artiklassa tarkoitetun taloudellisen korvauksen suuruudeksi vahvistetaan 1 artiklassa määrätyksi ajanjaksoksi 34 000 000 ecua, jotka maksetaan neljänä 8 500 000 ecun suuruisena vuosieränä. 2. Guinea-Bissaun hallituksella on yksinomainen toimivalta päättää kyseisen korvauksen käyttötarkoituksesta. 3. Korvaussumma maksetaan Guinea-Bissaun osoittamalle rahoituslaitokselle tai muussa elimessä avatulle tilille. 3 artikla Jos kalavarojen tila sen sallii, edellä 1 artiklan 1 kohdassa tarkoitettuja kalastusmahdollisuuksia voidaan yhteisön pyynnöstä korottaa peräkkäisinä 1 000 bruttorekisteritonnin erinä vuosittain. Tässä tapauksessa 2 artiklassa tarkoitettua taloudellista korvausta korotetaan vastaavasti kyseisen ajanjakson mukaisesti suhteutettuna, pro rata temporis. 4 artikla Lisäksi yhteisö osallistuu 300 000 eculla 1 artiklassa tarkoitettuna ajanjaksona sellaisen Guinea-Bissaun tieteellisen tai teknisen ohjelman rahoitukseen, jonka tarkoituksena on lisätä Guinea-Bissaun yksinomaisen talousvyöhykkeen kalavaroja koskevaa tietoa sekä parantaa kalastuksen tutkimuslaboratorion toimintaa. Guinea-Bissaun viranomaisten on toimitettava komission yksiköille lyhyt kertomus tämän summan käytöstä. Summa annetaan Guinea-Bissaun hallituksen käyttöön ja maksetaan Guinea-Bissaun viranomaisten ilmoittamalle tilille. 5 artikla Molemmat sopimuspuolet ovat yhtä mieltä siitä, että merikalastusalalla työskentelevien henkilöiden pätevyyden kehittäminen on sopimuspuolten välisen yhteistyön onnistumiselle ensiarvoisen tärkeää. Tämän vuoksi yhteisö asettaa 1 artiklassa tarkoitettuna aikana Guinea-Bissaun viranomaisten käyttöön opinto- ja koulutusapurahoja kalatalouteen liittyvissä tieteellisissä, teknisissä ja taloudellisissa oppiaineissa. Näitä apurahoja voidaan käyttää myös missä tahansa muussa valtiossa, jonka kanssa yhteisö on tehnyt yhteistyösopimuksen. Apurahojen kokonaiskustannukset voivat olla enintään 400 000 ecua. Osa tästä summasta voidaan Guinea-Bissaun viranomaisten pyynnöstä siirtää kattamaan kalastusalan kansainvälisiin kokouksiin osallistumisesta tai tämän alan harjoittelujaksoista aiheutuvat kustannukset sekä kalastusta koskevien seminaarien järjestämiseen Guinea-Bissaussa. Summa maksetaan kalastusministeriön osoittamalle tilille. Kalastusministeriö hallinnoi kaikkia apurahoja sekä muita tällä tavoin rahoitettuja toimia. 6 artikla Yhteisö osallistuu lisäksi seuraavien ohjelmien rahoitukseen: - hallinnollinen tuki kalastusministeriölle: 200 000 ecua - tuki pienimuotoiseen kalastukseen: 300 000 ecua - merivalvonta: 800 000 ecua. Guinea-Bissaun viranomaisten on toimitettava komission yksiköille lyhyt kertomus näiden summien käytöstä. Summat annetaan Guinea-Bissaun hallituksen käyttöön, ja ne maksetaan Guinea-Bissaun viranomaisten osoittamalle tilille sitä mukaa kuin niitä käytetään. 7 artikla Jos Euroopan yhteisö ei suorita 2, 4, 5 ja 6 artiklassa määrättyjä maksuja, tämän pöytäkirjan soveltaminen voidaan keskeyttää. 8 artikla Kumotaan Euroopan talousyhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyn sopimuksen liite ja korvataan se tämän pöytäkirjan liitteellä. 9 artikla Tämä pöytäkirja tulee voimaan päivänä, jona se allekirjoitetaan. Sitä sovelletaan 16 päivästä kesäkuuta 1997. LIITE EDELLYTYKSET YHTEISÖN ALUSTEN HARJOITTAMALLE KALASTUKSELLE GUINEA-BISSAUN KALASTUSVYÖHYKKEELLÄ A. LISENSSIN HAKEMISTA JA MYÖNTÄMISTÄ KOSKEVAT MUODOLLISUUDET 1. Yhteisön toimivaltaisten viranomaisten on esitettävä komission Guinea-Bissaussa sijaitsevan edustuston välityksellä Guinea-Bissaun tasavallan kalastusministeriölle hakemus jokaisesta aluksesta. jolla halutaan kalastaa tämän sopimuksen mukaisesti, vähintään kaksikymmentä päivää ennen voimassaolokauden toivottua alkamispäivää. Hakemus on tehtävä Guinea-Bissaun tasavallan hallituksen tätä tarkoitusta varten toimittamilla lomakkeilla, joiden malli on jäljempänä (lisäyksessä 1). 2. Jokaiseen hakemukseen on liitettävä todistus lisenssimaksun sekä jäljempänä kohdassa F.2 määrätyn summan maksamisesta lisenssin voimassaoloajalta, ja pakastustroolareiden osalta jäljennös jäsenvaltion laatimasta asiakirjasta, jolla todistetaan aluksen vetoisuus bruttorekisteritonneina. Lisenssimaksu on maksettava Guinea-Bissaun viranomaisten osoittamalle tilille. Lisenssin alkuperäiskappale toimitetaan aluksen päällikölle tai hänen edustajalleen. Euroopan yhteisöjen komission Bissaussa sijaitsevalle edustustolle on ilmoitettava lisenssien myöntämisestä. 3. Lisenssimaksuun sisältyvät kaikki kansalliset ja paikalliset verot ja maksut, lukuun ottamatta satamaveroja ja palveluista aiheutuvia kustannuksia. 4. Lisenssien voimassaoloaikaa määritettäessä viitataan vuoden jaksoihin, jotka määritellään seuraavasti: ensimmäinen kausi: 16 päivästä kesäkuuta 1997 31 päivään joulukuuta 1997 toinen kausi: 1 päivästä tammikuuta 1998 31 päivään joulukuuta 1998 kolmas kausi: 1 päivästä tammikuuta 1999 31 päivään joulukuuta 1999 neljäs kausi: 1 päivästä tammikuuta 2000 31 päivään joulukuuta 2000 viides kausi: 1 päivästä tammikuuta 2001 15 päivään kesäkuuta 2001. Minkään lisenssin voimassaoloaika ei voi alkaa yhden vuosijakson aikana ja päättyä jonkin toisen vuosijakson aikana. 5. Lisenssi myönnetään aluskohtaisesti eikä sitä voi siirtää toiselle alukselle. Yhteisön pyynnöstä ja todistetun ylivoimaisen esteen vuoksi aluksen lisenssi voidaan kuitenkin korvata toiselle, samanlaiset ominaisuudet omaavalle alukselle myönnettävällä uudella lisenssillä. Uusi lisenssi tulee voimaan sinä päivänä, jona laivanvarustaja palauttaa peruutetun lisenssin Guinea-Bissaun tasavallan kalastusministeriöön. Euroopan yhteisöjen komission Bissaussa sijaitsevalle edustustolle on ilmoitettava lisenssin siirtämisestä. 6. Pakastustroolareihin sovellettavat määräykset 6.1. Lisenssiä on jatkuvasti säilytettävä aluksella. 6.2. Jokaisen aluksen on käytävä Bissaun satamassa kerran vuosijakson aikana ennen lisenssin myöntämistä, jotta se voidaan tarkastaa voimassa olevan lainsäädännön mukaisesti. Tarkastuksen voivat suorittaa ainoastaan tehtävään asianmukaisesti valtuutetut henkilöt, ja sen on tapahduttava 48 työtunnin kuluessa aluksen saapumisesta satamaan, jos saapumisesta on ilmoitettu vähintään 48 tuntia aikaisemmin. Jos lisenssiä ei kalastusministeriöstä johtuvista syistä myönnetä 48 tunnin kuluessa, kalastusministeriö maksaa tästä mahdollisesti aiheutuvat kustannukset. Jos alus viipyy satamassa lisenssin myöntämisen jälkeen, voimassa olevat kulut, verot ja maksut maksaa laivanvarustaja. Jos uusi lisenssi myönnetään saman vuosijakson aikana, alus vapautetaan tarkastuksesta eikä sen ole tarpeen käydä satamassa. Laivanvarustajien on kuitenkin maksettava lisenssin uusimisesta aiheutuvat kulut. 6.3. Poiketen siitä, mitä sopimuksen 4 artiklan 3 kohdassa määrätään, lisenssit myönnetään kolmeksi, kuudeksi tai kahdeksitoista kuukaudeksi, ja ne voidaan uusia. Pöytäkirjan 1 artiklassa tarkoitettujen kalastusmahdollisuuksien käyttöä laskettaessa otetaan huomioon lisenssien voimassaoloaika. Ensimmäisen ja viimeisen vuosijakson osalta lisenssimaksut on suhteutettu jaksojen pituuteen. 6.4. Lisenssimaksut, jotka laivanvarustajien on maksettava, ovat ecuina bruttorekisteritonnia kohti: - vuoden lisenssien osalta: 188 kalaa pyytäville aluksille, 209 pääjalkaisia pyytäville aluksille, 266 katkarapuja pyytäville aluksille; - kuuden kuukauden lisenssien osalta: 97 kalaa pyytäville aluksille, 108 pääjalkaisia pyytäville aluksille, 137 katkarapuja pyytäville aluksille; - kolmen kuukauden lisenssien osalta: 50 kalaa pyytäville aluksille, 55 pääjalkaisia pyytäville aluksille, 70 katkarapuja pyytäville aluksille. Näitä maksuja korotetaan viidellä prosentilla vuodessa pöytäkirjan soveltamisen neljännestä vuosijaksosta alkaen. 7. Tonnikala-aluksiin ja pintasiima-aluksiin sovellettavat määräykset 7.1. Lisenssiä on jatkuvasti säilytettävä aluksella. Saatuaan Euroopan yhteisöjen komissiolta ilmoituksen ennakkomaksun suorittamisesta Guinea-Bissaun viranomaiset kuitenkin lisäävät kyseisen aluksen kalastukseen oikeutettuja aluksia koskevaan luetteloon, joka lähetetään Guinea-Bissaun valvontaviranomaisille. Lisenssin alkuperäiskappaletta odotettaessa voidaan telekopiolaitteella toimittaa jäljennös myönnetystä lisenssistä aluksella säilytettäväksi. 7.2. Lisenssit ovat voimassa yhden vuoden. Lisenssimaksun määräksi vahvistetaan 20 ecua vuodessa Guinea-Bissaun kalastusvyöhykkeellä pyydettyä tonnia kohti. 7.3. Lisenssit myönnetään, kun kiinteämääräinen vuotuinen maksu, 1 800 ecua nuottaa käyttävää tonnikala-alusta kohti, 300 ecua vapapyydyksiä käyttävää tonnikala-alusta kohti sekä 500 ecua pintasiima-alusta kohti, on maksettu; nämä maksut vastaavat: - 90 tonnia nuottaa käyttävällä tonnikala-aluksella pyydettyä tonnikalaa vuodessa, - 15 tonnia vapapyydyksiä käyttävällä tonnikala-aluksella pyydettyä kalaa vuodessa, - 25 tonnia pintasiima-aluksella pyydettyä kalaa vuodessa. 7.4. Euroopan yhteisöjen komissio vahvistaa kunkin kalenterivuoden lopussa laivanvarustajien laatimien ja pyyntitietojen vahvistamisesta vastaavien tieteellisten laitosten (ORSTOMin ja IEO:n) vahvistamien saalisilmoitusten perusteella kalastuskaudelta suoritettavien maksujen lopullisen tilityksen. Tämä tilitys toimitetaan samanaikaisesti kalastusministeriölle ja laivanvarustajille. Laivanvarustajien on maksettava mahdolliset lisämaksut Guinea-Bissaun kalastusministeriölle edellä A.2 kohdassa tarkoitetulle tilille viimeistään seuraavan vuoden toukokuun 31 päivänä. Vaikka lopullisessa tilityksessä vahvistettu summa olisi pienempi kuin edellä tarkoitettu ennakko, erotusta ei palauteta laivanvarustajille. B. SAALISILMOITUKSET Kaikkien yhteisön alusten, joilla on sopimuksen perusteella lupa kalastaa Guinea-Bissaun kalastusvyöhykkeellä, on toimitettava kalastusministeriölle tiedoksi saalisilmoitus sekä Euroopan yhteisöjen komission Guinea-Bissaussa sijaitsevalle edustustolle jäljennös ilmoituksesta seuraavan menettelyn mukaisesti: - Troolareiden on ilmoitettava saaliinsa lisäyksessä 2 olevan mallin mukaisesti. Nämä saalisilmoitukset ovat kuukausittaisia, ja ne on toimitettava tiedoksi vähintään kolmen kuukauden välein. - Nuottaa käyttävien tonnikala-alusten, vapapyydyksiä käyttävien tonnikala-alusten ja pintasiima-alusten on pidettävä kalastuspäiväkirjaa lisäyksen 3 mukaisesti kunkin Guinea-Bissaun kalastusvyöhykkeellä toimitun ajanjakson osalta. Lomake on lähetettävä kuuden kuukauden välein Euroopan yhteisöjen komission Guinea-Bissaussa sijaitsevan edustuston välityksellä kalastusministeriöön. Jos alus ei ole harjoittanut kalastusta Guinea-Bissaun kalastusvyöhykkeellä, laivanvarustajan on toimitettava asiasta ilmoitus edellä esitetyllä tavalla. - Lomakkeet on täytettävä selvästi, niihin on erityisesti merkittävä kuukausittaiset kokonaismäärät lajeittain eriteltynä, ja aluksen päällikön on allekirjoitettava ne. Jos näitä määräyksiä ei noudateta, Guinea-Bissaun hallituksella on oikeus peruuttaa määräystä rikkoneen aluksen lisenssi ja rikkomuksen toistuessa oikeus olla uusimatta lisenssiä siihen asti, kunnes muodollisuus on täytetty. C. SIVUSAALIIT 1. Kalaa pyytävillä aluksilla voi olla aluksella äyriäisiä enintään yhdeksän prosenttia ja pääjalkaisia samoin enintään yhdeksän prosenttia Guinea-Bissaun kalastusvyöhykkeellä pyydetystä kokonaissaaliista. Pääjalkaisia pyytävillä aluksilla voi olla aluksella äyriäisiä enintään yhdeksän prosenttia Guinea-Bissaun kalastusvyöhykkeellä pyydetystä kokonaissaaliista. 2. Vapapyydyksiä käyttävät tonnikala-alukset saavat pyytää eläväksi syötiksi tarkoitettua kalaa Guinea-Bissaun kalastusvyöhykkeellä viettämäänsä kalastuskautta varten. D. KALAN PURKAMINEN MYYTÄVÄKSI Troolarit sitoutuvat purkamaan kalaa myytäväksi vallitsevalla markkinahinnalla, jotta varmistetaan paikallisten markkinoiden kalan saanti. Tekniset ja rahoitusta koskevat yksityiskohtaiset säännöt vahvistaa Bissaussa viimeistään 31 päivänä joulukuuta 1997 kokoontuva sekakomitea. E. MERIMIESTEN MIEHISTÖÖN OTTAMINEN Laivanvarustajien, joilla on sopimuksen mukaiset kalastuslisenssit, on tuettava Guinea-Bissaun kansalaisten käytännön ammattikoulutusta seuraavin edellytyksin ja rajoituksin: 1. Jokainen troolarin varustaja sitoutuu palkkaamaan: - kolme merimies-kalastajaa alle 250 bruttorekisteritonnin aluksille, - neljä merimies-kalastajaa 250-400 bruttorekisteritonnin aluksille, - viisi merimies-kalastajaa yli 400 bruttorekisteritonnin aluksille. Yhteisön laivanvarustajien on pyrittävä ottamaan päällystöön kuulumattomaan miehistöön 33 prosenttia guinealaisia merimiehiä ohjaus- tai kalastustehtäviin. Laivanvarustajat valitsevat merimiehet guineabissaulaisen teknisen sekakomitean laatiman luettelon perusteella. 2. Tonnikala-alusten ja pintasiima-alusten varustajat sitoutuvat palkkaamaan Guinea-Bissaun kansalaisia seuraavin edellytyksin ja rajoituksin: - Guinea-Bissaun kalastusvyöhykkeellä toimivaan nuottaa käyttävään tonnikala-aluslaivastoon otetaan pysyvästi seitsemän guinealaista merimiestä - Guinea-Bissaun kalastusvyöhykkeellä toimivaan vapapyydyksiä käyttävään tonnikala-aluslaivastoon ja pintasiima-aluslaivastoon otetaan tonnikalan kalastuskauden ajaksi 17 guinealaista merimiestä, kuitenkin enintään yksi merimies alusta kohti. 3. Laivanvarustajien tai heidän edustajiensa ja kalastusministeriön on yhteisellä sopimuksella vahvistettava näiden merimiesten palkka ennen lisenssien myöntämistä. Laivanvarustajien on huolehdittava palkoista, joihin on sisällyttävä merimiehiin sovellettava sosiaaliturva (esimerkiksi henki-, tapaturma- ja sairausvakuutus). Jos merimiehiä ei palkata, nuottaa käyttävien tonnikala-alusten, vapapyydyksiä käyttävien tonnikala-alusten ja pintasiima-alusten on mitä pikimmin maksettava kalastuskaudelta palkkaamatta jääneiden merimiesten palkkaa vastaava kiinteämääräinen summa. Tämä summa käytetään Guinea-Bissaun merimies-kalastajien koulutukseen, ja se maksetaan Guinea-Bissaun viranomaisten osoittamalle tilille. F. TARKKAILIJOIDEN OTTAMINEN ALUKSEEN 1. Tarkkailijan tehtävänä on tarkastaa Guinea-Bissaun kalastusvyöhykkeellä harjoitetut kalastustoimet. Hänellä on käytettävissään kaikki tehtävän suorittamiseksi tarvittavat keinot, kuten pääsy aluksen tiloihin ja mahdollisuus tutustua asiakirjoihin. Tarkkailija ei saa viipyä aluksella kauempaa kuin on tarpeen tehtävän suorittamiseksi. Aluksen päällikön on helpotettava tarkkailijan työtä, ja tarkkailijalle on järjestettävä samat olosuhteet kuin kyseisen aluksen päällystölle. Guinea-Bissaun hallitus maksaa tarkkailijan palkan ja sosiaalikulut. Jos tarkkailija poistuu alukselta muuhun kuin kotimaassaan sijaitsevaan satamaan, laivanvarustajan on huolehdittava tarkkailijan matkakuluista. Jos alus, jolla on Guinea-Bissausta oleva tarkkailija, poistuu Guinea-Bissaun kalastusvyöhykkeeltä, on kaikin mahdollisin keinoin varmistettava tarkkailijan paluu viipymättä Bissauhun laivanvarustajan kustannuksella. 2. Jokaisen troolarin on otettava vastaan kalastusministeriön nimeämä tarkkailija. Tarkkailijan aluksella olosta aiheutuvien kustannusten kattamiseen osallistuakseen laivanvarustajan on maksettava Guinea-Bissaun viranomaisille yhtä aikaa lisenssimaksun kanssa vuotuinen maksu, joka on kahdeksan ecua Guinea-Bissaun vesillä kalastusta harjoittava aluksen bruttorekisteriä kohti ja joka määräytyy pro rata temporis suhteessa siihen, kuinka kauan alus kalastaa Guinea-Bissaun vesillä. 3. Tonnikala-alusten ja pintasiima-alusten on kalastusministeriön pyynnöstä otettava alukselleen tarkkailija. Tässä tapauksessa kalastusministeriö ja laivanvarustajat tai heidän edustajansa sopivat yhdessä siitä, mistä satamasta tarkkailija otetaan alukseen. G. TARKASTUS JA VALVONTA Kaikkien yhteisön alusten, jotka kalastavat Guinea-Bissaun kalastusvyöhykkeellä, on sallittava ja helpotettava tarkastamisesta ja valvonnasta vastaavien Guinea-Bissaun virkamiesten pääsyä alukselle ja tehtävien suorittamista. Virkamies ei saa viipyä aluksella kauemmin kuin saaliiden tarkastamiseen pistokokein sekä muihin kalastustoimintaan liittyviin tarkastuksiin kuluvan ajan. H. KALASTUSVYÖHYKKEET Pöytäkirjan 1 artiklassa tarkoitetut pakastustroolarit saavat harjoittaa kalastustoimintaansa 12 meripeninkulman ulkopuolelle perusviivoista laskettuna sijoittuvilla vesialueilla. I. SALLITTU SILMÄKOKO Sallittu vähimmäissilmäkoko troolin pussissa (silmät venytettyinä) on: a) 70 millimetriä kalaa pyytäville aluksille, b) 70 millimetriä pääjalkaisia pyytäville aluksille, c) 40 millimetriä katkarapua pyytäville aluksille, d) 16 millimetriä elävän syötin pyynnissä. Laivanvarustajien on mukautettava välineensä uusien vaatimusten mukaisiksi 31 päivään joulukuuta 1997 mennessä. Puomin käyttö kalastuksessa on sallittu. J. VYÖHYKKEELLE SAAPUMINEN JA SIELTÄ POISTUMINEN Kaikkien sopimuksen mukaisesti Guinea-Bissaun kalastusvyöhykkeellä kalastustoimintaa harjoittavien yhteisön alusten on ilmoitettava kalastusministeriön radioasemalle päivämäärä ja kellonaika sekä sijaintinsa aina, kun alus saapuu Guinea-Bissaun kalastusvyöhykkeelle ja poistuu sieltä. Kalastusministeriö ilmoittaa radioaseman kutsumerkin sekä taajuuden ja työskentelyaikataulut laivanvarustajille lisenssin myöntämisen yhteydessä. Jos radiota ei voida käyttää, tiedot voidaan välittää muulla tavoin, esimerkiksi teleksillä, telekopiona (n:o 20 11 57, n:o 20 19 57 tai n:o 20 16 84) tai sähkeitse. K. MENETTELY ALUKSEN PYSÄYTTÄMISEN YHTEYDESSÄ Euroopan yhteisöjen komission Guinea-Bissaussa sijaitsevalle edustustolle annetaan 48 tunnin kuluessa tieto jokaisesta Guinea-Bissaun kalastusvyöhykkeellä tapahtuneesta pysäyttämisestä, joka koskee yhteisön jäsenvaltion lipun alla purjehtivaa alusta, ja heille toimitetaan samalla lyhyt kertomus pysäyttämiseen johtaneista olosuhteista ja syistä. Epäilty rikkomus yritetään selvittää hallintomenettelyn avulla ennen oikeudenkäyntiin ryhtymistä. Tämän menettelyn on päätyttävä viimeistään kolmen työpäivän kuluttua pysäyttämisestä. Jos tapausta ei ole voitu selvittää hallinnollisella menettelyllä ja sitä ryhdytään käsittelemään toimivaltaisessa oikeusistuimessa, toimivaltainen viranomainen vahvistaa pankkivakuuden ennen oikeudenkäynnin päätöstä 48 tunnin kuluessa hallinnollisen menettelyn päättymisestä. Vakuuden ei pidä olla kansallisessa lainsäädännössä kyseisestä epäillystä rikkomuksesta säädetyn sakon enimmäismäärää suurempi. Toimivaltainen viranomainen vapauttaa pankkivakuuden heti, kun asianomaisen aluksen päällikkö vapautetaan oikeuden päätöksen perusteella. Alus ja sen miehistö vapautetaan: - joko heti, kun hallinnollisesta menettelystä aiheutuneet velvoitteet on täytetty, - tai pankkivakuuden tallettamisen jälkeen. Lisäys 1 KALASTUSLISENSSIN HAKEMUSLOMAKE >KAAVION ALKU> Hallinnollisia merkintöjä varten Huomautuksia Kansallisuus: .......... Lisenssin numero: .......... Allekirjoituspäivä: .......... Myöntämispäivä: .......... .......... .......... .......... .......... HAKIJA Toiminimi: .......... Kaupparekisterinumero: .......... Vastuuhenkilön etu- ja sukunimi: .......... Syntymäaika ja -paikka: .......... Ammatti: .......... Osoite: .......... .......... Työntekijöiden lukumäärä: .......... Toisen allekirjoittajan nimi ja osoite: .......... .......... ALUS Aluksen tyyppi: .......... Rekisterinumero: .......... Uusi nimi: .......... Entinen nimi: .......... Rakennusaika ja -paikka: .......... Alkuperäinen kansallisuus: .......... Pituus: .......... Leveys: .......... Sivukorkeus: .......... Bruttovetoisuus: .......... Nettovetoisuus: .......... Rakennusaineen tyyppi: .......... Päämoottorin merkki: .......... Tyyppi: .......... Teho hevosvoimina: .......... Potkuri: Kiinteä: Säädettävä: Varustettu suuttimella: Nopeus: .......... Radiokutsutunnus: .......... Taajuus: .......... Paikannus-, navigointi- ja tietoliikennelaitteet: Tutka Sonar-laite Pyydykseen kiinnitettävä kaikuluotaimen anturi VHF SSB-radiolähetin Satelliitti navigointi Muut: .......... Merimiesten lukumäärä: .......... SÄILYTYSTAPA Jää Jää + jäähdyttäminen Jäädyttäminen: suolavedessä kuivana jäähdytetyssä merivedessä Kokonaisjäähdytysteho (FG): .......... Jäähdytysteho tonneina vuorokaudessa: .......... Ruumien vetoisuus: .......... KALASTUKSEN TYYPPI A. Pohjakalastus Pohjakalastus rannikolla Pohjakalastus syvällä Troolin tyyppi: pääjalkaisille katkaravuille kaloille Troolin pituus: .......... Yläköyden pituus: .......... Pussin silmäkoko: .......... Siipien silmäkoko: .......... Troolausnopeus: .......... B. Suurten pelagisten lajien (tonnikala) kalastus Vavalla: Vapojen lukumäärä: Nuotalla: Verkon pituus: .......... Korkeus: .......... Säiliöiden lukumäärä: .......... Kapasiteetti tonneissa: .......... C. Pitkäsiima- ja mertakalastus Pinnasta Syvältä Siiman pituus: .......... Koukkujen lukumäärä: .......... Siimojen lukumäärä: .......... Mertojen lukumäärä: .......... MAALLA SIJAITSEVAT LAITOKSET Osoite ja luvan numero: .......... .......... Toiminimi: .......... Toiminta: .......... Kalanmyynti kotimaassa Vientiin Kauppiaan kortin tyyppi ja numero: .......... Käsittely- ja säilytyslaitosten kuvaus: .......... .......... .......... .......... .......... Työntekijöiden lukumäärä: .......... HUOM. Merkitään rasti asianomaiseen ruutuun. Teknisiä huomautuksia Ministeriön lupa>KAAVION LOOPU> Lisäys 2 >KAAVION ALKU> KALASTUSMINISTERIÖ SAALIS- JA PYYNTIPONNISTUSTILASTOT Kuukausi: Vuosi: Aluksen nimi: Moottorin teho: Kalastusmenetelmä: Kansallisuus (lippu): Bruttovetoisuus (t): Purkaussatama: Päiväys Kalastusvyöhyke Pituusaste Leveysaste Verkkojen vetämiskertojen lukumäärä Kalastustuntien lukumäärä Kalalajit Kokonaismäärät 1/ 2/ 3/ 4/ 5/ 6/ 7/ 8/ 9/ 10/ 11/ 12/ 13/ 14/ 15/ 16/ 17/ 18/ 19/ 20/ 21/ 22/ 23/ 24/ 25/ 26/ 27/ 28/ 29/ 30/ 31/ Kokonaismäärä>KAAVION LOOPU> Lisäys 3 TONNIKALA-ALUSTEN KALASTUSPÄIVÄKIRJA >KAAVION ALKU> Aluksen nimi: .......... Kansallisuus: .......... Rekisterinumero: .......... Laivanvarustaja: .......... Osoite: .......... .......... .......... Bruttotonnimäärä: .......... Kapasiteetti (TM): .......... Päällikön nimi: .......... Merimiesten lukumäärä: .......... Ilmoituspäivämäärä: .......... Ilmoittaja: .......... .......... Kuuk. Päiv. Vuosi Satama Aluksen lähtö: .......... .......... .......... .......... Aluksen paluu: .......... .......... .......... .......... Kalastuspäivien lukumäärä .......... Merellä vietettyjen päivien lukumäärä Vetämiskertojen luk. .......... .......... Matkan numero .......... Päivämäärä Päivä/Kuukausi Toimen n:o Vyöhyke Leveysaste P/E Pituusaste I/L Veden pintalämpötila (°C) Pyyntiponnistus koukkujen lukumäärä Saaliit Tonnikala Thunnus maccoyi Keltaevätonnikala Thunnus albacares Isosilmätonnikala Thunnus obesus Valkotonnikala Thunnus alalunga Miekkakala Xiphias gladius Juovamarliini Tetrapturus audax Mustamarliini Makaira Indica Purjekala Istiophorus spp. Boniitti Katsuwonus pelamis Muut Yhteensä päivittäin n:o kg n:o kg n:o kg n:o kg n:o kg n:o kg n:o kg n:o kg n:o kg n:o kg n:o kg Käytetty syötti Makrillihauki Kalmarit Elävä syötti Muut .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... .......... Aluksesta puretut määrät (kg) Kalastusmenetelmät Pitkäsiima Elävä syötti Kierrenuotta Trooli Muut>KAAVION LOOPU>